ועדת הכלכלה, כנסת 23, פרוטוקול מספר 86, 2020-10-18 10:15

יעקב מרגי: שלום לכולם, אני מתכבד לפתוח את ישיבת ועדת הכלכלה של הכנסת.

יעקב מרגי: היום 18 באוקטובר 2020, ל' בתשרי התשפ"א.

יעקב מרגי: הנושא: הצעת תקנות הטיס (הפעלת כלי טיס וכללי טיסה) (תיקון מס'...), התש"ף-2020 בדבר טרנספונדר במז"ם.

אבישי פדהצור: ישנו פריט ציוד שמותקן בכלי טיס, קוראים לו טרנספונדר, שזו איזו שהיא קופסה בכלי הטיס שבאופן אוטומטי כאשר פונה אליה מכ"מ מסוים היא עונה לו.

אבישי פדהצור: יש טרנספונדר שעונה רק במספר זיהוי וזה עוזר לזיהוי כלי הטיס במרחב האווירי, ויש טרנספונדר שיודע לשדר גובה, לפעמים נתונים אחרים שאפשר לעשות בהם שימוש לניהול תעבורה אווירית.

אבישי פדהצור: בנוסף, יש לנו במרחב הפיקוח התעופתי של ישראל כלי טיס שקוראים להם מז"מים – מטוסים זעירי משקל, שאלה כלי טיס שצמחו מחוץ לתעופה השמרנית-מוסדית, הם צמחו ככלי טיס ספורטיביים.

אבישי פדהצור: מכיוון שמלכתחילה הדרישות הטכניות לגביהם היו נמוכות יותר, אז גם דרישות הציוד בהם היו פעוטות יותר.

אבישי פדהצור: הם נועדו לטוס במרחבים מוגדרים, בבועות.

אבישי פדהצור: אם אתה טס בבועה כשהכל מסתמך על ראייה, לא על מכ"מים וכו', פוטרים אותך מהחובה של פריט הציוד הזה.

אבישי פדהצור: בשנים האחרונות קרו שני אירועים: אירוע אחד בצד הבטיחותי, אירועי שני בצד הביטחוני.

אבישי פדהצור: בצד הבטיחותי, כלי הטיס האלה הולכים ומשתכללים, הם נעשים יותר ויותר מודרניים.

אבישי פדהצור: מטבע הדברים, בוודאי בהינתן מרחב הפיקוח התעופתי המצומצם של ישראל, הם רוצים להתרחב, הם רוצים לצאת מהבועות ולטוס במקומות אחרים שבהם הם מתממשקים עם התעופה האזרחית המסורתית.

אבישי פדהצור: זה הרכיב הבטיחותי שאמר: רגע, אם הם טסים עם אחרים, הם צריכים להיות מזוהים כמו אחרים.

אבישי פדהצור: במקביל התפתח לנו האפיק הביטחוני, שהוא לב התקנות האלו.

אבישי פדהצור: ישראל היא מדינה קטנה שמוקפת שכנים - חלקם טובים יותר, חלקם טובים פחות.

אבישי פדהצור: אחת המשימות של חיל האוויר במסגרת ההגנה על שמי המדינה זה שכל כלי הטיס במרחב הפיקוח התעופתי של ישראל יהיו מזוהים.

אבישי פדהצור: אם חס וחלילה יש במרחב הפיקוח התעופתי של ישראל כלי טיס שהוא לא מזוהה, ישר מתעורר החשד שמדובר באויב, ביריב.

יעקב מרגי: מאיזה גובה המערכות האלו רואות?

אבישי פדהצור: אין לי מושג, אבל הן לא רואות את הנמוכים.

אבישי פדהצור: הממ"גים הם לא כלי טיס, הם נחשבים כלי רחיפה, לכן הם פטורים מהדבר הזה.

יעקב מרגי: מה לגבי כדור פורח?

אבישי פדהצור: כדור פורח הוא כלי טיס.

אבישי פדהצור: כדורים פורחים מחויבים בטרנספונדר.

אבישי פדהצור: יש להם מכשיר נישא שהם שמים בשביל שחס וחלילה לא יקפיצו להם זוג מטוסי קרב.

אבישי פדהצור: יש פה מעין מהלך שלוב, גם בטיחותי וגם ביטחוני, שהוביל לכך שרת"א מבקשת שכל מז"ם יהיה חייב בטרנספונדר.

יעקב מרגי: מה קרה שנוצר הצורך להכניס אותם עכשיו?

אבישי פדהצור: חיל האוויר מדבר על הצורך הזה כבר כמה וכמה שנים.

אבישי פדהצור: ב-2016 עלתה דרישה מפורשת ממפקד חיל האוויר למנהל רת"א.

אבישי פדהצור: היו הרבה מאוד אירועים שעוררו את הצורך הזה.

מתן כהנא: האם הצורך עכשיו הוא צבאי?

אבישי פדהצור: הצורך הוא צבאי, אבל יש בזה גם תועלות בטיחותיות.

אבישי פדהצור: ברגע שיש כלי באוויר שיודעים איפה הוא נמצא, שמקבלים עליו נתונים של גובה ומהירות, זה מאוד עוזר ליחידות ניהול התעבורה האווירית ליצור מרחב אווירי פתוח.

יעקב מרגי: אמרת שהתפתח נוהג שבו הם נכנסים לתחומי אוויר אחרים.

אבישי פדהצור: כן.

אבישי פדהצור: במסגרת הוראות התעבורה האווירית יש הוראות שמסדירות את זה.

אבישי פדהצור: מי שוולונטרית מתקין טרנספונדר ועומד במהירות מזערית כזאת או אחרת וכו', מרשים לו לטוס גם עם מטוסים אחרים.

יעקב מרגי: האם גם מדינות אחרות בסביבה מכניסות את הצורך הזה?

אבישי פדהצור: אין לי מושג.

יהודה קדוש: באירופה חייבים טרנספונדר, אחרת אי אפשר לטוס.

יהודה קדוש: בגלל זה חלק מהמטוסים הצטיידו.

יעקב מרגי: גם בלי התקנה?

יהודה קדוש: כן.

אבישי פדהצור: מתוך 151 מז"מים שרשומים היום בפנקס הרישום הישראלי, 117 ממותקנים בטרנספונדר, 34 לא ממותקנים.

אבישי פדהצור: את ה-34 אפשר לחלק לשתי קבוצות.

אבישי פדהצור: יש 16 שאנחנו יודעים שעיונית ומקצועית אפשר להתקין בהם, ויש 18 שהם קצת נעלם מבחינתנו.

אבישי פדהצור: גם אם אותם 18 לא יכולים להתקין טרנספונדר, זה עדיין לא אומר שהם מקורקעים.

אבישי פדהצור: הם יכולים להמשיך בתנאים שחלו עד היום.

יעקב מרגי: מי אלה?

יעקב מרגי: מה מאפיין את ה-18 האלה?

אבישי פדהצור: הם מאוד קלים, אין להם מרכב מורכב.

יהודה קדוש: אין מקום לשים בהם דברים, אין מקום להוסיף בהם עוד מערכות.

יעקב מרגי: מה לגבי מטוסי ריסוס?

אבישי פדהצור: מטוסי ריסוס הם מטוסים, הם לא מז"ם.

יעקב מרגי: הם מחויבים?

אבישי פדהצור: בוודאי.

יעקב מרגי: יודעים כשהם באוויר?

אבישי פדהצור: בוודאי.

אבישי פדהצור: התיקון שלנו מבקש לעשות את שלושת הדברים הבאים: אחד, לשפץ את ההגדרה של טרנספונדר שהיא הגדרה לא מיטבית; שתיים, לבטל את הפטור הזה; שלוש, לקבוע הסדר לגבי מי שאין לו טרנספונדר, באלה תנאים מותר לו לטוס.

יבגני סובה: לכל המטוסים הקלים יש טרנספונדר?

אבישי פדהצור: כל המטוסים שהם לא מז"מים ממותקנים.

יבגני סובה: מי מתנגד לתיקון הזה?

אבישי פדהצור: היה לנו שיח מאוד-מאוד ארוך עם האיגוד לתעופה ספורטיבית, שיח טוב ובריא בשנים האחרונות, כי בסופו של יום אתה משנה פה מצב דברים קיים.

מתן כהנא: כמה עולה כזה?

אבישי פדהצור: בסביבות ה-1,500, 2,000 דולר, לא כולל התקנה.

יהודה קדוש: רוב המטוסים הקטנים האלה, היות והם הורידו את הטרנספונדרים הראשוניים, מוכרים את זה כיד שנייה.

יבגני סובה: מה מותר לעשות למי ששייך לתחום הספורטיבי ואין לו את הטרנספונדר?

אבישי פדהצור: הוא יכול לטוס בבועה.

אבישי פדהצור: בועה זה איזה שהוא מרחב אווירי שיוחד לפעילות של כלי הטיס האלה.

אבישי פדהצור: בתוקף סמכותי לפי סעיפים 68(א), 72(ג) ו-168(א) לחוק הטיס, התשע"א-2011

אבישי פדהצור: ובהסכמת שר הביטחון לפי סעיף 72(ד) לחוק, ובאישור ועדת הכלכלה של

תקנות אלה: תקנה (להלן – התקנות העיקריות), בתקנה 21 -

תקנות אלה: בכותרת השוליים, אחרי "להתקין" יבוא "ולהפעיל";

תקנות אלה: יימחקו, ובסופה יבוא "והטרנספונדר כאמור פועל".

תקנות אלה: ";

משנה יבוא: (ג) בתקנות אלה, "טרנספונדר" – מכשיר הידוע בשם טרנספונדר,

שני אלה: הוא אחד מאלה –

שני אלה: חקירה של חוקר mode A/C – בכל קוד מתוך 4,096 אפשרויות בחירה של קודים כפי שייקבע על ידי יחידת נת"א שבתחום פיקוחה טס או עומד לטוס כלי הטיס שבו הוא מותקן;

לכל אלה: חקירה של חוקר mode A/C – בכל קוד כפי שייקבע על ידי יחידת נת"א שבתחום פיקוחה טס או עומד לטוס כלי הטיס שבו הוא מותקן;

לכל אלה: חקירה של חוקר mode S; (2)הוא בעל יכולת דיווח אוטומטי של גובה-לחץ, עם יכולת תגובה אוטומטית לחקירה על ידי שידור מידע גובה-לחץ בפסיעות של 100 רגל לכל היותר.

לכל אלה: "

יעקב מרגי: מי בעד אישור תקנה 21?

יעקב מרגי: אושר.

אבישי פדהצור: תיקון 2.

אבישי פדהצור: בתקנה 24 לתקנות העיקריות - תקנה 24

במקום פסקה  יבוא: "(4) מטוס זעיר או מטוס הדרכה זעיר, שמתקיימים

לגביו כל אלה: לא מותקן בו טרנספונדר;

לגביו כל אלה: שירותי המידע התעופתי שהוא ייעודי להפעלת

לגביו כל אלה: טיסתו מתבצעת לפי הוראות התעבורה האווירית שפורסמו במסגרת שירותי המידע התעופתי לגבי המרחב האווירי כאמור.

לגביו כל אלה: " תקנה 24 היא תקנת הפטור, היא התקנה שמונה את אותם מקרים שלא צריך טרנספונדר.

לגביו כל אלה: מתי לא צריך טרנספונדר?

לגביו כל אלה: במטוס זעיר או במטוס הדרכה זעיר שלא מותקן בו טרנספונדר.

לגביו כל אלה: אם במז"ם יש כבר טרנספונדר, הוא חייב להפעיל אותו.

לגביו כל אלה: יבוא "שאינה תעודת כושר טיסה למטוס זעיר או תעודת כושר טיסה לשימוש ניסיוני שניתנה למטרת הפעלת כלי טיס שנבנה באמצעות חובב כאמור בתקנה 84(7) לתקנות התיעוד".

יבגני סובה: איך אני יכול לפקח על זה שהפעלת או לא הפעלת?

אבישי פדהצור: אתה רואה את זה במכ"ם.

יבגני סובה: בהנחה שלא הפעלת, מה הכלים שיש לי לפעול נגדך?

מתן כהנא: אם הזנקת שני מטוס אף-16, הם כבר ידווחו לבקרה מה כתוב לו על הכנפיים והוא יקבל קנס גדול.

אבישי פדהצור: אפשר לפעול כלפי הרישיון שלו לפי חוק הטיס, ואפשר להטיל עליו עיצום כספי.

יעקב מרגי: גם אם הוא טס בתוך בועה הוא חייב להפעיל אותו.

אבישי פדהצור: אם יש לו.

אבישי פדהצור: אם הוא לא הפעיל, אני יכול לפעול כלפיו באכיפה.

אבישי פדהצור: זאת גם עבירה פלילית.

אבישי פדהצור: סעיף 2 לחוק העונשין מחייב אותנו בכל תקנה שהיא פלילית לקבל את אישור הוועדה.

יבגני סובה: ואין כזה דבר שהוא יגיד שיש לו תקלה?

תאופיק חטיב: תקנה 33 בפרק הכללי מונעת מאדם לטוס עם מכשירים תקולים, לא רק עם תקלה בטרנספונדר.

יעקב מרגי: הוא יצטרך להוכיח.

מתן כהנא: הסיפור הזה של זיהוי מטוסים זה הדבר הכי קריטי.

מתן כהנא: מזניקים מלא פעמים מטוסי קרב של חיל האוויר על קשקושים.

מתן כהנא: אני בעד כל דבר שיגביר את היכולת של חיל האוויר לזהות כלי טיס במרחב, אפילו שזה עולה 2,000 דולר להתקין.

מתן כהנא: המון כסף הולך בהזנקות האלה של חיל האוויר על מטוסים שאחרי שניה מגלים מי הם.

דוידי הולנדר: מה שמפריע לנו זה סעיף (א), לגבי הפעלת טרנספונדר במקומות אחרים.

דוידי הולנדר: אנחנו חושבים שמיותר להפעיל טרנספונדר באזורים שלא נדרש בהם להפעיל טרנספונדר.

יעקב מרגי: מה איכפת לך להפעיל כשיש לך את המכשיר?

יעקב מרגי: אם יש לך את המכשיר, תפעיל אותו.

דוידי הולנדר: השאלה היא החובה.

דוידי הולנדר: באותם אזורים אני לא נדרש לעמוד בקשר מול יחידת הבקרה.

יעקב מרגי: אל תהיה בקשר.

יעקב מרגי: חיל האוויר צריך לראות אותך.

דוידי הולנדר: אבל הוא מגדיר אזורים לכלי טיס אחרים שלא צריכים להפעיל את זה.

דוידי הולנדר: יש אזורים לגבי מסוקים, יש אזורים לגבי דאונים בהם לא נדרשת הפעלת טרנספונדר.

נעמה דניאל: היו לנו הערות נוסח לפסקה (2), משהו ממש טכני, משהו לשוני.

אבישי פדהצור: אין לנו התנגדות.

יעקב מרגי: תתייחס לדבריו של דוידי.

אבישי פדהצור: התפישה של חיל האוויר היא שכל דבר במרחב הפיקוח התעופתי של ישראל צריך להיות מזוהה.

אבישי פדהצור: זה נכון שיש כלי טיס אחרים שמוחרגים, אבל זה רק בגלל שעוד לא הגענו אליהם.

אבישי פדהצור: התיקון הזה לא בא לתקן את כל ענייני הטרנספונדר, הוא בא לטפל ביותר שכיחים, שזה המז"מים.

אבישי פדהצור: תיקון 3.

אבישי פדהצור: בתקנה 33(ג) לתקנות העיקריות, אחרי פסקה (6) יבוא: תקנה 33 "(7) טרנספונדר, בכפוף לאמור בתקנה 24(4).

אבישי פדהצור: " עניינה של תקנה 33 הוא ציוד מזערי שצריך להיות מותקן בכלי הטיס לצורך הפעלתו.

אבישי פדהצור: יש שם גם התייחסות למטוס זעיר.

אבישי פדהצור: אנחנו רוצים להוסיף ברשימת הציוד המזערי שצריך להיות במטוס את נושא הטרנספונדר, כל עוד הוא לא פטור ממנו לפי 24.

אבישי פדהצור: קבענו תחילה של 60 ימים למי שכבר מותקן, שנה למי שלא מותקן.

יעקב מרגי: שנה זה סביר.

נעמה דניאל: האם המנהל צריך לאשר היום טרנספונדרים?

נעמה דניאל: מה קורה אם המנהל לא אישר אותם?

אבישי פדהצור: כלי טיס בישראל צריך לקבל תעודת סוג, שזה אישור של המנהל שהוא עומד באמות המידה התעופתיות המקובלות, שהוא מתאים להפעלה בטוחה.

אבישי פדהצור: על בסיס זה אפשר לתת לו תעודת כושר טיסה, שזה המסמך שאיתו הוא הולך לטוס.

אבישי פדהצור: אם המטוס מגיע עם טרנספונדר מלכתחילה, אז הוא מקבל את אישור המנהל במסגרת מתן תעודת הסוג.

אבישי פדהצור: אם קניתי מז"ם ובמסגרת החובה אני צריך עכשיו להתקין טרנספונדר, אני צריך לחזור למאסדר, אני צריך להסביר בשרטוטים למה זה לא פוגע בחשמל, בכובד וכו', ואז המנהל נותן לי את האישור הפרטני לדבר הזה.

אבישי פדהצור: הדבר עובר לאישור המנהל בין שאני ממותקן מראש ובין שאני ממותקן תוך כדי הפעלה.

יעקב מרגי: יש טרנספונדרים שלא יהיו מאושרים?

אבישי פדהצור: אני מניח שכן.

אבישי פדהצור: אנחנו עוד לא ראינו אותם.

יהודה קדוש: לרוב אלה טרנספונדרים מוכרים.

יעקב מרגי: אם לא, הייתם צריכים להגדיר פה.

אבישי פדהצור: בתקנה 21 ובתקנה 22 יש את המפרט הטכני.

יעקב מרגי: זה מפנה לשם?

אבישי פדהצור: בהחלט.

אבישי פדהצור: תחילה 4.

אבישי פדהצור: (א) תחילתן של תקנות אלה 60 ימים מיום פרסומן.

אבישי פדהצור: ותחולה (ב)על אף האמור בתקנת משנה (א), תחילתן של תקנות אלה לגבי מטוס זעיר או מטוס הדרכה זעיר שערב יום התחילה היה רשום בפנקס הרישום – 12 חודשים מיום פרסומן.

נעמה דניאל: מדובר בסעיף של תחילה בלבד, לא של תחילה ותחולה.

אבישי פדהצור: מקובל.

אבישי פדהצור: כך ייעשה.

יעקב מרגי: מי בעד אישור התקנות?

יעקב מרגי: אושר.

יעקב מרגי: אין מתנגדים, אין נמנעים, התקנות אושרו.

יעקב מרגי: הישיבה נעולה.